Source: http://eur-lex.europa.eu/LexUriServ/LexUriServ.do?uri=CELEX:31998D0433:RO:NOT
Timestamp: 2013-12-10 04:23:43+00:00
Document Index: 36628834

Matched Legal Cases: ['articolul 9', 'articolul 9', 'articolul 9', 'articolul 9', 'articolul 9', 'articolul 16', 'articolul 9', 'articolul 9']

EUR-Lex - 31998D0433 - RO
JO L 192, 8.7.1998, p. 19-20 (ES, DA, DE, EL, EN, FR, IT, NL, PT, FI, SV)
ediţie specială în limba cehă: capitol 05 volum 03 p. 305 - 306
ediţie specială în limba estonă: capitol 05 volum 03 p. 305 - 306
ediţie specială în limba maghiară capitol 05 volum 03 p. 305 - 306
ediţie specială în limba lituaniană: capitol 05 volum 03 p. 305 - 306
editie speciala in limba letona: capitol 05 volum 03 p. 305 - 306
editie speciala in limba malteza: capitol 05 volum 03 p. 305 - 306
editie speciala in limba poloneza: capitol 05 volum 03 p. 305 - 306
editie speciala in limba slovaca: capitol 05 volum 03 p. 305 - 306
ediţie specială în limba slovenă: capitol 05 volum 03 p. 305 - 306
ediţie specială în limba bulgară: capitol 05 volum 05 p. 73 - 74
editie speciala in limba româna: capitol 05 volum 05 p. 73 - 74
Ediţie specială în limba croată capitol 05 volum 004 p. 216 - 217
a documentului: 26/06/1998
a notificării: 29/06/1998
a intrării în vigoare: 29/06/1998; intrare în vigoare data notificării
sfârşitul termenului de valabilitate: 31/05/2015; abrogat prin 32012L0018
Mediu, Dispoziţii sociale
extinderea aplicării pentru SEE prin 22000A1109(14)
31996L0082 punere în aplicare punere în aplicare articol 9.6 de la 29/06/1998
abrogat prin 32012L0018 Acte menționate:
31982L0501 Selectează toate actele care menționează acest document
din 26 iunie 1998
privind stabilirea unor criterii armonizate pentru acordarea de exceptări în conformitate cu articolul 9 din Directiva 96/82/CE a Consiliului privind controlul asupra riscului de accidente majore care implică substanțe periculoase
[notificată cu numărul C(1998) 1758]
(98/433/CE)
având în vedere Directiva 96/82/CE a Consiliului din 9 decembrie 1996 privind controlul asupra riscului de accidente majore care implică substanțe periculoase [1] și, în special, articolul 9 al acesteia,
întrucât articolul 9 din Directiva 96/82/CE obligă statele membre să solicite operatorilor din anumite instituții prezentarea unui raport de securitate,
întrucât articolul 9 alineatul (6) litera (a) din Directiva 96/82/CE stabilește că atunci când se demonstrează în mod satisfăcător pentru autoritățile competente că anumite substanțe prezente în acea instituție, sau în orice parte a acesteia, se află într-o condiție care nu poate genera un risc de accidente majore, atunci respectivul stat membru poate, în concordanță cu criteriile la care se face referire la litera (b), să limiteze informațiile cerute în rapoartele de siguranță la acele chestiuni care sunt relevante pentru prevenirea riscurilor remanente de accidente majore și la limitarea consecințelor lor pentru om și mediu;
întrucât aceste criterii nu afectează determinarea cantităților limită de substanțe periculoase în aplicarea articolului 9 din Directiva 96/82/CE;
întrucât, în conformitate cu articolul 9 alineatul (6) litera (b) din Directiva 96/82/CE, Comisia stabilește, înainte de aplicarea directivei și în conformitate cu procedura prezentată la articolul 16 din Directiva 82/501/CEE a Consiliului din 24 iunie 1982 privind riscurile de accidente majore în cazul anumitor activități industriale [2], criterii armonizate care să permită autorității competente să decidă dacă o unitate poate genera sau nu un pericol de accident major în sensul literei (a);
întrucât măsurile adoptate în prezenta decizie sunt în conformitate cu avizul Comitetului constituit în temeiul articolului 16 din Directiva 82/501/CEE,
În sensul articolului 9 alineatul (6) din Directiva 96/82/CE privind controlul asupra riscului de accidente majore care implică substanțe periculoase, Comisia adoptă criteriile armonizate prevăzute în anexa la prezenta decizie.
Adoptată la Bruxelles, 26 iunie 1998.
[1] JO L 10, 14.1.1997.
[2] JO L 230, 5.8.1982, directivă modificată de Directiva 87/216/CEE (JO L 85, 28.3.1987, p. 36), Directiva 88/610/CEE (JO L 336, 7.12.1988, p. 14) și Directiva 91/692/CEE (JO L 377, 31.12.1991, p. 48).
Criterii armonizate aplicabile acordării de exceptări în conformitate cu articolul 9 din Directiva 96/82/CE a Consiliului privind controlul asupra riscului de accidente majore care implică substanțe periculoase
În conformitate cu articolul 9 alineatul (6), o exceptare poate fi acordată dacă cel puțin unul dintre următoarele criterii generale enunțate în acesta este îndeplinit:
1. Forma fizică a substanței
Substanțe în formă solidă, din care, atât în condiții normale, cât și în condiții anormale ce pot fi rezonabil prevăzute, o emisie de materie sau de energie, care ar putea genera un risc de accident major, nu este posibilă.
2. Ambalare și cantități
Substanțe ambalate sau înmagazinate într-o manieră și în asemenea cantități încât maxima emisie posibilă să nu poată în nici o împrejurare să producă un risc de accident major.
3. Localizare și cantitatăți
Substanțe prezente în asemenea cantități și la asemenea distanțe de alte substanțe periculoase (din unitatea respectivă sau din alte părți) încât nici să nu poată genera ele însele un risc de accident major, nici să nu cauzeze un accident major implicând alte substanțe periculoase.
Substanțele definite ca fiind periculoase în temeiul clasificării generale din anexa I partea 2 din Directiva 96/82/CE, dar care nu pot prezenta un risc de accident major și a căror clasificare generală este așadar fără obiect în cazul de față.